༤རླན་ས།མདོ་དབུས་མཐོ་གཞོངས་ཀྱི་ན་འདམ་ཁྱབ་སྟངས་ཅུང་ཆེ་སྟེ།གཙོ་བོ་མཐོ་གཞོངས་ཀྱི་ཤར་རྒྱུད་དང་བོད་ལྗོངས་ལྷོ་ཁུལ་གྱི་གཤོང་རོང་དུ་མཆིས།སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ་ཁྲི་ཚོ་༡༣༤ཡོད་ཅིང་།ཕལ་ཆེར་རང་རྒྱལ་གྱི་ན་འདམ་སྤྱིའི་རྒྱ་ཁྱོན་གྱི་ལྔ་ཆའི་གཅིག་ཙམ་ཟིན་པས་ན།རང་རྒྱལ་གྱི་ན་འདམ་ཕྱོགས་གཅིག་འདུས་ནས་གྲམ་པའི་ས་ཁུལ་ཨང་གཉིས་པ་ཡིན།མདོ་དབུས་མཐོ་གཞོངས་ཀྱི་ན་འདམ་ལ་རིགས་ཅུང་ཉུང་ཞིང་།ཐམས་ཅད་ས་བཅུད་འཛོམས་པོའི་ན་འདམ་གྱི་ཁོངས་སུ་གཏོགས།རྒྱ་ཁྱོན་གྱི་ཁྱབ་སྟངས་ཆེས་ཆེ་བ་ནི་ན་རྩྭ་དང་།སྔོ་དྲེག་ཆུ་བལ་གྱི་ན་འདམ་སྟེ།དེ་ནི་མདོ་དབུས་མཐོ་གཞོངས་ཁོ་ནར་ཡོད་པའི་ན་འདམ་གྱི་རིགས་ཡིན།